ኢትዮጵያ ለጎረቤት አገሮች 170 ሜጋ ዋት ኤሌክትሪክ ኃይል እያቀረበች ነው
 ኢትዮጵያ ለጎረቤት አገሮች 170 ሜጋ ዋት ኤሌክትሪክ ኃይል እያቀረበች መሆኑን የኢትዮጵያ ኤሌክትሪክ አገልግሎት አስታወቀ፡፡የኢትዮጵያ ኤሌክትሪክ አገልግሎት ሥራ አስፈፃሚ አቶ ቢትወደድ ገብረአሊፍ ለዋልታ ኢንፎርሜሽን ማዕከል እንደገለፁት የኤሌክትሪክ ኃይሉ እየቀረበ ያለው ለሱዳን፣ ለጂቡቲና ለኬንያ ነው።ኢትዮጵያ ለሱዳን 100 ሚጋ ዋት የኤሌክትሪከ ኃይል እያቀረበች ሲሆን ጂቡቲና ኬንያ እንደቅደም ተከተላቸው 60 እና 10 ሜጋዋት የኤሌክትሪክ ኃይል ከኢትዮጵያ አየገዙ መሆናቸውን ሥራ አስፈፃሚ ተናግረዋል ፡፡አገሪቱ በአሁኑ ወቅት 2ሺህ 370 ሜጋዋት የኤሌክትሪክ ኃይል እያመነጨች ሲሆን ይህም ኃይል የአገር ውስጥ ፍላጎትን ከማሟላት አንፃር ሲታይ በቂ ነው ብለዋል።ሽያጩ የሚከናወነው በአገር ውስጥ ብዙ የኤሌክትሪክ ኃይል ፍላጎት በማይኖርበት በሌሊት እንደሆነና የአገር ውስጥ ፍላጎትን በማይጋፋ መልኩ በተዘጋጀ ፕሮግራም መሆኑንም አቶ ቢትዎደድ ጨምረው ገልፀዋል፡፡በአሁኑ ጊዜ አልፎ አልፎ የሚታዩት የኃል መቆራረጥ ከኃይል አቅርቦት ማነስ ሳይሆን የኃይል ተሸካሚ መስመሮችን ከመዘርጋትና ከመልከም አስተዳደር ጋር በተገናኘ የሚፈጠሩ ችግሮች  መሆናቸውን ሥራ አስፈፃሚው  ገልጸዋል፡፡አሁን በግንባታ ላይ ያሉ የኃይል ማመንጫ ፕሮጄክቶች ተጠናቀው በሙሉ አቅማቸው  ሥራ ሲጀምሩ የኤሌክትሪክ ኃይልን ወደ ውጭ በመላክ ከፍተኛ የውጭ ምንዛሪ ለማግኘት እቅድ እንዳል ተናግረዋል።ወደ ውጭ የሚላው የኤሌክትሪክ ኃይል የውጭ ምንዛሪን ከማስገኘቱም በላይ ኢትዮጵያ ከጎረቤት አገራት ጋር ያላትን የኢኮኖሚ ትስስር ይበልጥ እንደሚያጠናክርላት አቶ ቢትወደድ ተናግረዋል፡፡